Berlingske Tidende, 1770-05-07
Paris, den 13de April. Det befindes, at den Umage man har gjort sig, for at sætte det Jndiske Compagnie i Stand til igjen at optage og ved Magt holde sin Handel, bliver frugtesløs; det har intet at betale sit Lotterie af 1769 med; og det for i Aar er ikke halv fuldt. Disse fortrædelige Omstændigheder, som ved Tidernes Uheld og de mange forefaldende Fallitter forverres end mere, have foranlediget Jnteressenternes Sammenkaldelse til en General-Forsamling, som blev holdt den 7de hujus. De Deputerede aflagte der Beretning om deres forehafte Arbeyde, hvoraf man befinder en aabenbar Umuelighed i at tage Handelen op igien, og derhos en uundgængelig Nødvendighed, at giøre nyt Tilskud paa 400 Livres af hver Actie, for at bestride de Forbindelser, som til bestemte Terminer paaligge Compagniet, og udrinde inden anstundende 1ste Novbr. Alle de Anslage til at holde Compagniet vedlige, som bleve bragte paa Bane, bleve befundne enten uilstrækkelige, eller ugiørlige. Endog dets Gields Afbetaling igiennem dets egne Hænder, er befundet sammenknyttet med saa store Vanskeligheder og Forsinkelse, saa at man har foreslaget at overgive sig ganske og aldeles, uden mindste Jndskrænkelse, i Kongens Vold, og bede Hs., at ville antage, at Compagniet overdrager til Hs. M. alle sine active og passive Rettigheder, løse og faste, ingen undtagne, ligesom og de uddøende Livrenter, hvilke indholde anseelige Capitaler, med det Vilker, at Jnteressenterne indgaae at erlegge det ovenmeldte nye Tilskud af 400 Livres for hver Actie, for at bestride den paatrængende Gield, som fra nu af indtil anstundende Septbr. Maaned skal udtælles, og hvilken man beregner til 14768000 Livres; at dette ny Tilskud skulle tilveyebringes saaledes: J April 50 Livres, i Ma 50, i Junii 100, i Julii 100, i Augusti 50 og i Septbr. 50 Livres; at Hs. M., til Vederlag for dette Forskud og for de Opofringer for Eftertiden, som Jnteressenterne nu giøre, ville forhøye hver Acties Capital til 2500 Livres af 5 pro Cento Rente, paatage sig heele Compagniets Gield baade i Frankrige og Jndien, den gamle med den ny, og i øvrigt bevilge 200000 Livres Liv Renter, til Ligning paa de Betientere i Compagniets Tieneste, som for samme have opofret den største Tid af deres Liv." Derhos blev, i Henseende til det giørende ny Tilskud foreslaget, at til Straf for de Jnteressentere, som ikke ville eller kunne bringe Tilskudet til Veye, skal de miste 2 halve Aars Udbytte og deres Actier blive staaende paa 1600 Livres; at den Portion af 900, som Kongen skulle legge til hver Actie, til Vederlag for det ny Tilskud og for Afstaaelsen, kan tilhandles af alle og enhver, som vil udtælle de ny tilskydende 400 Livres, hvilket, ligel. a 5 pro Cento Rente, udgjorte af hver Portion 45 Livres aarlig. At, for med Tiiden at gelange til Actiernes heele Udbetaling, skulle, af de 125 Livres aarlige Renter, som udkommer af 2500 Livres Actiernes Capital, hæves 10 pro Cento, hvilke, tilligemed en Sum, som Hs. M. maatte legge dertil, og som i de første Aaringer ikke kunne være mindre end 550000 Livres, skulle anvendes til Tiid efter anden, og ved Lodtrækning, at udbetale Actierne efter 2500 Livres Prisen. - General-Controlleuren, som havde været i med de Deputerede, at forfatte denne Afstaaelse, bekræftede i Forsamlingen det, som han før havde sagt Deputerede, at Kongen var villig til at indlade sig i denne Handel. Og blev altsaa ovenmelte foreslagne Poster eenstemmig besluttede og vedtagne. - Dagen derefter, den 8de huj. blev denne Beslutning og Vedtagelse af Kongen, i sit Raad antaget og stadfæstet. Og har Hs. M. endnu som før stillet Tobaks Forpagtningen til Hypothek for de aarlige Renter eller Udbytte af Actiernes Hovedstoel, saavelsom for den bestemte Hovedstolens Udbetaling Tiid efter anden; forbeholdende Sig at udsætte denne Hovedstolens Udbetaling Krigens Tid, dersom Hs. M. fandt saa for got. - Over denne heele Handel gives her nu mange Klager, besynderlig iblant Compagniets Creditorer. Disse paastaae, at, efter Lov og billighed, havde Jnteressenterne ingen Ret til, uden Creditorernes Villie og Minde, at afhænde de Ting, som vare dem Pant for deres Fordringer, og at henvise dem til Betalings Annammelse hos Kongen, hvorved i de rette Skyldeneres Sted er indsat Regenten, hvilken kan behage og besale saadanne Forordninger, som kunne være dem til Nakdeel, &c. - Jmidlertid bestyrke de erholdte Tidender med et fra Bengalen kommende Compagnie Skib, som er indløbet til Corogne, at det var nødvendigt at lade fare al Tanke og Compagniets Vedligeholdelse og Handelens Fortsættelse. Engellænderne føre sig deres Overmagt til Nytte, for at betage os alle Midler til at oprette vore Sager igien udi Jndien. - Desuden har Hr. Law, som for Tiiden commanderer i Jndien, underrettet Directionen, at, i Følge da værende General=Controlleurs Hr. d'Invaus udtrykkelige befaling, har de han seet sig nødsaget til at anvende til Omkostninger paa Regiæringen og paa Fæstnings=Verkernes Jstandsættelse.